als_Latn dik_Latn tur_Latn
Fableti më i fundit i Samsung-ut, Galaxy Note 4, do të marrë përditësimin Lollipop. Ky version i ri i sistemit operativ Android do të vijë fillimisht për versionin evropian të pajisjes me procesorin Snapdragon, i cili mban modelin me numër SM-N910F. Përditësimi është shtyrë pak për shkak të problemeve të shfaqur me mbështetjen e pajisjes Gear VR.
Ndërsa versioni i fabletit me procesorin Exynos do të marrë së shpejti përditësimin Android 5.0, i cili është aktualisht në dispozicion në tregun vendas koreano-jugor si dhe po testohet në Poloni. Edhe përdoruesit e Galaxy Note 3 do të mund të përditësojnë pajisjet e tyre me sistemin Lollipop. Të dyja përditësimet po dërgohen njëkohësisht tek përdoruesit e dy telefonave inteligjentë.
Gjiganti korean ka në plan të sjellë sistemin operativ Android Lollipop 5.0 edhe tek gjeneratat më të vjetra, si Galaxy Note II. Nëse jeni një përdorues i Galaxy Note 4 me procesorin Snapdragon, mos harroni të bëni një kontroll të përditësimeve që tani.
(Herë të lexuara: 123)
als_Latn als_Latn als_Latn als_Latn